Johan Tobias Sergel

**Johan Tobias Hal** (; 7 September 1740 di Stockholm – 26 Februari 1814 di Stockholm) adalah seorang pemahat arca  neoklasik Sweden. Sergels torg, dataran bandar yang terbesar yang terletak di tengah-tengah Stockholm dan berhampiran dengan bengkelnya telah dinamakan bersempena nama beliau.

Johan Tobias Sergel telah dilahirkan di Stockholm pada tahun 1740. Beliau merupakan anak juruhias, Christoffer Sergel dan Elisabet (nee Swyrner), dan juga merupakan abang kepada juruhias, Anna Brita Hal. Guru pertama Johan ialah Pierre Hubert Larchevêsque. Setelah belajar di Paris, beliau berhijrah pula ke Rom. Beliau telah menetap di Rom selama dua belas tahun dan telah mengukir sejumlah arca batu marmar. Selain daripada arca batu marmar yang tertumpu kepada mitologi klasik seperti *Diomedes Mencuri Palladium*, yang telah beliau jual kepada pengumpul hobi  berbangsa British, Thomas Munsell Talbot, pada tahun 1772, Johan juga turut memahat sebuah arca gergasi yang mewakili *Rakaman Pemikir Sejarah tentang Perbuatan Gustavus Adolfus*, yang menggambarkan pencapaian Raja Gustav II Adolf di hadapan Kanselor, Axel Oxenstierna. Ketika di Rom juga beliau turut memahatkan patung Raja Gustav III yang kemudiannya dilebur menjadi gangsa dan dibeli oleh kota Stockholm pada tahun 1796. Walaupun Johan seorang pemahat arca, beliau (yang diilhamkan oleh pengkarya seni berbangsa Inggeris seperti Thomas Rowlandson) juga telah melukis cereka gambar berurutan yang merupakan bentuk jaluran komik yang terawal.

Apabila beliau dititahkan untuk menghadap raja Gustav III, Sergel telah kembali ke Stockholm pada tahun 1779 dan meneruskan pekerjaan memahat batu di sana. Antara monumen-monumen yang telah dipahat Johan pada ketika ini adalah sebuah makam untuk Gustav Vasa, sebuah monumen mengabadikan Descartes, dan arca gergasi untuk gereja St. Clarens, yang menggambarkan Kebangkitan Isa. Beliau juga turut berperanan penting sebagai orang kenamaan dalam bidang kesenian di Stockholm, dan telah melukis potret pendendang lagu Sweden Carl Michael Bellman. Beliau juga mempunyai hubungan dengan pelakon pujaan ramai Fredrique Löwen dan mungkin telah menjadi bapa kepada anak-anak pelakon tersebut. Johan telah meninggal dunia di kota asalnya pada 26 Februari 1814.

## Karya dan hasil kesenian
Antara hasil karya kesenian Johan yang kini ditempatkan di Nationalmuseum di Blasieholmen, yang terletak di pusat Stockholm adalah arca termasyur beliau iaitu "*Diomedes Mencuri Palladium*", "*Rakaman Pemikir Sejarah tentang Perbuatan Gustavus Adolfus*", dan "*Patung paras dada raja Gustavus III*".
Fail:Centaure enlacant une bacchante.jpg|Sentora memeluk pemuja Bacchus, tanah liat, 1775-1778
Fail:Hetsigtkärlekspar.jpg|Pasangan ghairah, cat cair, n.d.
Fail:Venus och Ankises.jpg |Venus dan Anchises, n.d.
Fail:Sergel Kvinna som stiger ur badet.jpg|Perempuan seusai dari kolah mandi, plaster, n.d.
Fail:Johan Tobias Sergel, självporträtt från 1793.jpg|Potret kendiri bersama isteri bersekedudukan Anna-Rella Hellström bersama anak mereka Gustav, cat cair, 1793
Fail:Johan Tobias Sergel Oxenstierna 02.jpg|Patung Axel Oxenstierna, di sebelah selatan tugu monumen Gustav II Adolf di Stockholm, gangsa, 1796
Fail:Johan Tobias Sergel - Dansande Backantinna.jpg|Pemuja Bacchus menari, krayon, n.d.
Fail:Frantz Hohlenberg by Sergel.jpg|Karikatur Frantz Christopher Henrik Hohlenberg (1764-1804), pegawai angkatan laut dan pembina kapal Denmark, 1797
Fail:Karlstads domkyrka altar cross.jpg|Mezbah salib Katedral Karlstad
Fail:Monument_to_King_Gustav_III_of_Sweden_(Stockholm).jpg|Patung Raja Gustav III Sweden, Skeppsbron, Stockholm. Didirikan pada tahun 1808
Fail:Suomenlinna Ehrensvard grave.jpg|Makam Fil Marsyal Augustin Ehrensvärd di Suomenlinna, 1805
Fail:Bellmanskällan 2012bb.jpg|Pingat Carl Michael Bellman, Bellmanskällan. Gangsa


## Rujukan


## Sumber

* 

; Pengiktirafan

* 

## Pautan luar

* Johan Tobias Hal di arkib juruseni Lambiek.